Diari Oficial de la Generalitat Valenciana


Sumari del DOGV 8209, del 10-01-2018 (2018/121)

RESOLUCIÓ de 28 de desembre de 2017, de la directora general d'Habitatge, Rehabilitació i Regeneració Urbana, d'ajudes al lloguer d'habitatge convocades mitjançant la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori. Ajudes finançades pel Ministeri de Foment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/121


Data del document
:   28-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 28 de desembre de 2017, de la directora general d'Habitatge, Rehabilitació i Regeneració Urbana, d'ajudes al lloguer d'habitatge convocades mitjançant la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori. Ajudes finançades pel Ministeri de Foment. [2018/121]  
  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, resulten els antecedents de fet següents:  
1. Amb data 28 de juliol de 2017 se subscriu un conveni de col·laboració entre el Ministeri de Foment i la Comunitat Valenciana per a l'execució de la pròrroga del Pla Estatal de Foment del Lloguer d'Habitatges, la Rehabilitació Edificatòria i la Regeneració i Renovació Urbanes 2013-2016, aprovada pel Reial decret 637/2016, de 9 de desembre, per tant, la convocatòria que ens ocupa està cofinançada pel Ministeri de Foment i la Generalitat, i corresponen de l'import total disponible per a aquest programa 8.000.000 euros a les ajudes a càrrec del Ministeri de Foment, i 587.850,00 euros a les ajudes addicionals a càrrec de la Generalitat Valenciana.  
2. La Resolució de 25 d'abril de 2017, per la qual es convoquen les ajudes de lloguer per a l'exercici 2017, en l'apartat tercer, regula el finançament d'aquestes, i estableix que l'import global màxim de les ajudes a concedir és de 8.587.850,00 euros, per la qual cosa es va tindre en compte aquest límit i el finançament previst a càrrec del Ministeri de Foment, per a elaborar la proposta de resolució.  
Tenint en compte l'esmentat crèdit, la directora general d'Habitatge, Rehabilitació i Regeneració Urbana, amb data 16 de novembre de 2017, dicta una resolució d'ajudes de lloguer, publicada en el Diari Oficial de Generalitat Valenciana amb data 24 de novembre de 2017.  
3. La possibilitat que mitjançant la subscripció d'un acord bilateral entre el Ministeri de Foment i la Generalitat per a la distribució del finançament, i d'acord amb el marc financer aprovat en el conveni subscrit entre el Ministeri i la Generalitat per a executar la pròrroga del Pla Estatal d'Habitatge, anualitat 2017, s'augmente el finançament del programa d'ajudes al lloguer d'habitatge per part del Ministeri de Foment ha esdevingut certa, per la qual cosa el finançament del Ministeri de Foment que correspon a l'esmentat programa d'ajudes al lloguer d'habitatge és de 35.014.821,83 euros, la qual cosa suposa un increment de 78.755.200,48 euros.  
Atés que la línia pressupostària S7845000 ha sigut incrementada en l'import addicional corresponent, conseqüència de la generació de crèdit realitzada per la Conselleria d'Hisenda i Model Econòmic en el pressupost vigent, es poden dotar de més finançament les ajudes de lloguer, a causa dels ingressos finalistes rebuts del Ministeri de Foment.  
  
4. En l'Acta de la reunió de l'òrgan col·legiat de data 5 de desembre de 2017, integrat per les persones establides en la base deu de l'Ordre 5/2017, d'11 d'abril, s'adopta l'acord d'elaborar una proposta de resolució de concessió d'ajudes corresponents a l'increment de la dotació del Ministeri de Foment mencionat en l'apartat anterior, i concedir les ajudes a aquelles persones o unitats de convivència que no van ser beneficiàries per esgotament del pressupost, i que així van ser denegades per aquesta causa per mitjà de la Resolució de 16 de novembre de 2017, i que consten en la llista ordenada per puntuació per davall del punt de tall establit a partir de l'esgotament de l'import de finançament previst en la Resolució de 25 d'abril de 2017, és a dir, 7.999.645,35 euros, i fins a esgotar el crèdit total d'actual de 15.718.872,83 euros.  
  
  
Fonaments de dret  
1. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableix la base deu de l'Ordre 5/2017, d'11 d'abril, de la Conselleria d'Habitatge, Obres Públiques i Vertebració el Territori, per la qual s'aproven les bases reguladores del Programa d'Ajudes al Lloguer d'Habitatge i l'article 9 del Decret 159/2015, de 18 de setembre, del Consell, pel qual s'aprova el reglament orgànic i funcional de la Conselleria d'Habitatge, Obres Públiques i Vertebració del Territori.  
2. D'acord amb el que disposa l'apartat 6, de la base deu, de l'Ordre 5/2017, de 21 d'abril, de la Conselleria d'Habitatge, Obres Públiques i Vertebració el Territori, per la qual s'aproven les bases reguladores del Programa d'Ajudes al Lloguer d'Habitatge, si es desestimen sol·licituds per falta de consignació pressupostària i després d'emetre la resolució s'incrementen els crèdits destinats a finançar aquestes ajudes, l'òrgan col·legiat podrà proposar concedir subvenció a les sol·licituds que s'hagueren desestimat per falta de crèdit, al sol·licitant o sol·licitants següents a aquell en ordre de la seua puntuació, sempre que s'haja lliurat crèdit suficient per a atendre almenys una de les sol·licituds denegades.  
Vista l'Acta de data 5 de desembre de 2017, la Proposta de resolució de data 27 de desembre de 2017, la Llei 39/2015, d'1 d'octubre, del procediment administratiu comú de les administracions públiques, i la resta de normativa que li és aplicable, resolc:  
  
  
Primer  
Concedir a càrrec de l'aplicació pressupostària 33.22.83.387.24.1, de la línia S7845 «Pla estatal de foment del lloguer, rehabilitació i renovació urbana 2013-2016, ajudes al lloguer» dels pressupostos de la Generalitat 2017, les ajudes a càrrec del Ministeri de Foment per al Programa d'Ajudes al Lloguer d'Habitatge convocades mitjançant la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa d'Ajudes al Lloguer d'Habitatge, per import de 9.814.705,61 euros, a les persones i unitats de convivència, de les quals s'ha comprovat el compliment de les seues obligacions fiscals, tributàries i amb la Seguretat Social, que figuren en la llista següent, i que consten en la Resolució d'ajudes de 16 de novembre de 2017 com a denegades per esgotament de pressupost, les quals es consideren beneficiàries ja que, per la puntuació obtinguda en el barem aplicat, consten en la llista ordenada per ordre de puntuació per davall del punt de tall establit a partir de l'esgotament de l'import de finançament previst en la Resolució de 25 d'abril de 2017, i fins a esgotar el previsible crèdit total de 22.800.153,83 euros.